## Odluka o imenovanju članova i zamjenika članova stalnog sastava Državnog izbornog povjerenstva za provedbu izbora članova predstavničkih tijela jedinica lokalne samouprave i jedinica područne (regionalne) samouprave

### NN 108/2005 (12.9.2005.), Odluka o imenovanju članova i zamjenika članova stalnog sastava Državnog izbornog povjerenstva za provedbu izbora članova predstavničkih tijela jedinica lokalne samouprave i jedinica područne (regionalne) samouprave

# USTAVNI SUD REPUBLIKE HRVATSKE

**2007**

Na temelju članka 26. stavka 3. Zakona o izboru
članova predstavničkih tijela jedinica lokalne i područne (regionalne)
samouprave (»Narodne novine« broj 33/01.; 10/02. – Odluka Ustavnog suda
Republike Hrvatske, broj: U-I-39/2002 od 23. siječnja 2002.; 155/02. – članak
43. stavak 2. Ustavnog zakona o pravima nacionalnih manjina; 45/03.; 43/04. –
Odluka Ustavnog suda Republike Hrvatske broj: U-I-2494/2002 od 24. ožujka
2004.; 40/05.), Ustavni sud Repub­like Hrvatske u
sastavu Petar Klarić, predsjednik, te suci Marijan Hranjski, Mario Kos, Ivan Mrkonjić,
Ivan Matija, Jasna Omejec, Željko Potočnjak,
Agata Račan, Emilija Rajić, Smiljko
Sokol, Nevenka Šernhorst, Vice Vukojević, Milan Vuković, na sjednici održanoj 6. rujna 2005. godine, donio
je

## ODLUKU

### O IMENOVANJU ČLANOVA I ZAMJENIKA ČLANOVA STALNOG SASTAVA DRŽAVNOG IZBORNOG POVJERENSTVA ZA PROVEDBU IZBORA ČLANOVA PREDSTAVNIČKIH TIJELA JEDINICA LOKALNE SAMOUPRAVE I JEDINICA PODRUČNE (REGIONALNE) SAMOUPRAVE

I.

Na temelju članka 26. stavka 3. Zakona o izboru
članova predstavničkih tijela jedinica lokalne i područne (regionalne)
samouprave dužnost predsjednika Državnog izbornog povjerenstva po položaju
obavlja predsjednik Vrhovnog suda Republike Hrvatske BRANKO HRVATIN.

II.

Imenuju se članovi stalnog sastava Državnog
izbornog povjerenstva:

1. Mr. sc. JASNA BREŽANSKI, sutkinja Vrhovnog suda Republike
Hrvatske, za člana;

2. IVICA CRNIĆ, sudac Vrhovnog suda Republike
Hrvatske, za člana;

3. Mr. sc. ANDRIJA ERAKOVIĆ, sudac Vrhovnog suda Republike
Hrvatske, za člana;

4. MLADEN TURKALJ, predsjednik Upravnog suda
Republike Hrvatske, za člana.

III.

Imenuju se zamjenik predsjednika i zamjenici
članova stalnog sastava Državnog izbornog povjerenstva:

JAKOB MILETIĆ, zamjenik predsjednika Vrhovnog
suda Republike Hrvatske, za zamjenika predsjednika

1. MILJENKA PAJALIĆ, sutkinja Upravnog suda
Republike Hrvatske, za zamjenicu člana;

2. RANKO PELICARIĆ, predsjednik Hrvatske
odvjetničke komore, za zamjenika člana;

3. MIRJANA RIGLJAN, sutkinja Županijskog suda u
Zagrebu, za zamjenicu člana;

4. SRĐAN ŠIMAC, sudac Visokog trgovačkog suda
Republike Hrvatske, za zamjenika člana.

IV.

Stupanjem na snagu ove Odluke prestaje važiti
Odluka o imenovanju članova stalnog sastava Državnog izbornog povjerenstva za
provedbu izbora članova predstavničkih tijela jedinica lokalne samouprave i
jedinica područne (regionalne) samouprave, broj: Us-63/2005
od 31. ožujka 2005. godine (»Narodne novine«, broj 44 od 5. ožujka 2005.).

V.

Ova odluka stupa na snagu danom objave u
»Narodnim novinama«.

Broj: Su-63/2005-1

Zagreb, 6. rujna 2005.

Predsjednik

Ustavnog suda Republike Hrvatske

**dr****. sc.
Petar Klarić**, v. r.

Odluka, NN 108/2005-2007